इलेक्ट्रानिक्स एवं आईटी मंत्रालय
एसईएमआई और आईईएसए ने भारत में इलेक्ट्रॉनिक्स और सेमीकंडक्टर उद्योग की संभावनाओं के बारे में विचार-विमर्श किया
देश में सेमीकंडक्टर और माइक्रोइलेक्ट्रॉनिक क्षेत्र की संभावनाओं का पता लगाने के लिए सहयोग को बढ़ावा देने के बारे में सहमति व्यक्त की
इलेक्ट्रॉनिक्स और सूचना प्रौद्योगिकी मंत्रालय द्वारा 29 अप्रैल से 1 मई 2022 तक बेंगलुरु में आयोजित किए जा रहे सेमीकॉन इंडिया 2022 तथा 76,000 करोड़ रुपये के बड़े परिव्यय के साथ भारत में सेमीकंडक्टर इको-सिस्टम को बढ़ावा देने के लिए अभी हाल ही में घोषित की गई योजनाओं की पृष्ठभूमि में एसईएमआई अध्यक्ष और सीईओ श्री अजीत मनोचा ने नई दिल्ली और बेंगलुरु में इंडिया इलेक्ट्रॉनिक्स एंड सेमीकंडक्टर एसोसिएशन  के दिग्गजों श्री विवेक त्यागी चेयरमैन और आईईएसए के सीईओ और अध्यक्ष श्री के. कृष्ण मूर्ति से मुलाकात की। इसका उद्देश्य सेमीकंडक्टर और इलेक्ट्रॉनिक्स उद्योग को बढ़ावा देने के लिए सहयोग के अवसरों का पता लगाना है। इसका विज़न भारत में उद्योग को उत्प्रेरित करना है और निवेशकों की सहायता के लिए यह सुनिश्चित करना है कि इलेक्ट्रॉनिक्स की राष्ट्रीय नीति के तहत सेमीकंडक्टर और अन्य योजनाओं का लाभ उद्योग को उपलब्ध कराना और लक्ष्य हासिल करना है।
एसईएमआई का मुख्यालय मिल्पिटास, कैलिफ़ोर्निया, संयुक्त राज्य अमरीका में है, जो एक अग्रणी वैश्विक उद्योग संघ है। जिसमें सेमीकंडक्टर, इलेक्ट्रॉनिक्स डिज़ाइन और विनिर्माण आपूर्ति श्रृंखला की कंपनियाँ शामिल हैं, जो इलेक्ट्रॉनिक्स क्षेत्र से एक विशाल वैश्विक समुदाय को जोड़ती हैं। यह पूरे विश्व में 2,500 से अधिक सदस्य कंपनियों और 1.3 मिलियन पेशेवरों को भी सेवा प्रदान करती हैं।
आईईएसए एक प्रमुख व्यापार निकाय है जो एक जीवंत भारतीय सेमीकंडक्टर और इलेक्ट्रॉनिक्स सिस्टम डिजाइन एंड मैन्युफैक्चरिंग  इको-सिस्टम के विकास के लिए प्रतिबद्ध है और यह "ब्रांड इंडिया" की स्थापना के स्वप्न का प्रचार कर रहा है जिसे पूरे विश्व में इलेक्ट्रॉनिक उत्पादों के लिए जाने-माने गंतव्य के रूप में मान्यता प्राप्त है। आईईएसए भारत में निवेश को आकर्षित करने, ईएसडीएम उद्योग की उपकरण नीतियों और प्रोत्साहनों में सहायता प्रदान करने के निमित्त केंद्र और राज्य सरकारों के एक विश्वसनीय ज्ञान भागीदार के रूप में कार्य करता है। यह 1.3 बिलियन भारतीय नागरिकों के जीवन में सकारात्मक प्रभावों के बारे में प्रौद्योगिकी समाधानों को बढ़ावा देने के लिए यह आईईएसए का एक प्रमुख उद्देश्य है, जिससे यह बाजार में नवाचारों को लाने के लिए शिक्षा और उद्योग के बीच के अंतर को पाटने के लिए अर्जित करता है। आईईएसए के अध्यक्ष श्री के. कृष्ण मूर्ति हैं जो इसके सभापति और सीईओ भी हैं।
ये दोनों संघ देश में आगामी सेमीकंडक्टर और माइक्रोइलेक्ट्रॉनिक क्षेत्र में सहयोग को बढ़ावा देने और संभावित अवसरों और क्षमताओं का पता लगाने के लिए मिलकर काम करने के लिए सहमत हुए हैं।
आईईएसए के बारे में जानकारी:
आईईएसए एक प्रमुख व्यापार निकाय है, जो एक जीवंत भारतीय सेमीकंडक्टर और इलेक्ट्रॉनिक्स सिस्टम डिजाइन एंड मैन्युफैक्चरिंग  इको-सिस्टम के विकास के लिए प्रतिबद्ध है और यह "ब्रांड इंडिया" की स्थापना के स्वप्न का प्रचार कर रहा है, जिसे पूरे विश्व में इलेक्ट्रॉनिक उत्पादों के लिए जाने-माने गंतव्य के रूप में मान्यता प्राप्त है। आईईएसए भारत में निवेश को आकर्षित करने में मदद करने के लिए ईएसडीएम उद्योग की उपकरण नीतियों और प्रोत्साहनों में सहायता प्रदान करने के लिए केंद्र और राज्य सरकारों की एक विश्वसनीय ज्ञान भागीदार के रूप में कार्य करता है। यह 1.3 बिलियन भारतीय नागरिकों के जीवन में सकारात्मक प्रभावों के लिए, प्रौद्योगिकी समाधानों को बढ़ावा देने के लिए कार्य करता है। आईईएसए का एक प्रमुख उद्देश्य है, जिसे यह बाजार में नवाचारों को लाने के लिए शिक्षा और उद्योग के बीच के अंतर को पाटने के माध्यम से अर्जित करता है। आईईएसए के प्रमुख केन्द्रित क्षेत्र नवाचार और उद्यमिता को बढ़ावा देना, साझेदारी  की सुविधा प्रदान करना और भारत के साथ ‘ईज ऑफ डूईंग’ बिज़नेस को सक्षम करना है। https://iesaonline.org/
एसईएमआई के बारे में:
एसईएमआई एक अग्रणी वैश्विक उद्योग संघ है जिसमें सेमीकंडक्टर, इलेक्ट्रॉनिक्स डिज़ाइन और विनिर्माण आपूर्ति श्रृंखला में शामिल कंपनियां शामिल हैं जो पूरे विश्व में 2,500 से अधिक सदस्यों और 1.3 मिलियन पेशेवरों को जोड़ती हैं।
एसईएमआई के सदस्य सामग्री, डिजाइन, उपकरण, सॉफ्टवेयर, डिवाइज़ और सेवाओं में नवाचारों के लिए जिम्मेदार हैं, जो स्मार्ट, तेज, अधिक शक्तिशाली और अधिक किफायती इलेक्ट्रॉनिक उत्पादों को सक्षम बनाते हैं। 1970 से एमईएमआई ने ऐसे कनेक्शन बनाए हैं जिनसे इसके सदस्यों को समृद्ध बनने, नए बाज़ारों का सृजन करने और सामान्य उद्योग चुनौतियों का एक साथ समाधान करने में मदद मिली है। एसईएमआई का मिशन लगातार उच्च मूल्य वाले उत्पादों, सेवाओं और समाधानों की अवधारणा, विकास और अधिक मूल्य के उत्पादों, सेवाओं और समाधानों द्वारा अपनी सदस्य कंपनियों के इको-सिस्टम की प्रगति और समृद्धि को आगे बढ़ाना है। एसईएमआई एक स्वतंत्र और मुक्त वैश्विक बाज़ार की तरफदारी करता है, कार्यबल विकास प्रयासों का नेतृत्व करता है, सदस्यों को उच्च-विकास वाले बाजारों में नए व्यावसायिक अवसरों से जोड़ता है, पूर्व-प्रतिस्पर्धी सहयोग का पोषण करता है और नवाचार को गति प्रदान करने में मदद करता है।
एसईएमआई सदस्य सेमीकंडक्टर के विनिर्माण, फोटोवोल्टिक पैनलों, एलईडी और फ्लैट पैनल डिस्प्ले, माइक्रो-इलेक्ट्रोमैकेनिकल सिस्टम , प्रिंट्रिड और लचीले इलेक्ट्रॉनिक्स और संबंधित सूक्ष्म और नैनो-प्रौद्योगिकियों के निर्माण के लिए उपकरण सामग्री और सेवाएं प्रदान करते हैं। सेमीकंडक्टर उपकरण और सामग्री पर मूल रूप से ध्यान केन्द्रित करते हुए एसईएमआई अब इलेक्ट्रॉनिक्स में व्यापक क्षेत्र में कार्य करता है जिसमें सेमीकंडक्टर्स, इलेक्ट्रॉनिक्स और इमेजिंग सिस्टम, इंटरनेट ऑफ थिंग्स, एमईएमएस, सेंसर, डिवाइस, डिस्प्ले और इलेक्ट्रॉनिक्स उद्योग में उपयोग की जाने वाली अन्य डिजिटल तकनीक शामिल हैं। इनकी 'स्मार्ट पहल' में मोबिलिटी, मेडटेक, मैन्युफैक्चरिंग और डेटा शामिल हैं। https://www.semi.org/en...
एमजी/एएम/आईपीएस/एसएस
(Visitor Counter : 96